《述陂橘》
宋代·张澄

述陂元是一沧州，四绕澄江璧水流。肥腴不但便黍麦，清瘦尤宜橘柚秋。

秋风篱落青间黄，王孙金弹天雨霜。甘寒入齿冰浆冷，气馥吴姬翠袖香。

我衰不办作李衡，木奴千户供我耕。但爱洞庭春色好，细酿只许幽人倾。

传柑酷忆风光里，怀橘真成泪如洗。陂傍傥种三百栽，商山之乐吾得矣。

作者简介：（?—1153）宋人。高宗绍兴间知临安府，有才干，善于处理繁难事务。尝奏请招置厢军士卒二百人，委钱塘县尉兼领其事，专以浚湖。累官至户部尚书。后出知福州卒。